**Aatu Luusuaniemi** (s. 6. tammikuuta 1999 Rovaniemi) on suomalainen jääkiekkoilija, joka pelaa Mestis-joukkue Joensuun Kiekko-Pojissa. Hän on pelipaikaltaan oikea laitahyökkääjä. Luusuaniemi laukoo oikealta.

Ura
---

### Seuraura

Luusuaniemi on Rovaniemen Kiekon kasvatti. Hän siirtyi C-juniori-ikäisenä Oulun Kärppiin. Luusuaniemi voitti kauden 2013–2014 päätteeksi C-nuorten SM-hopeaa. Kauden 2014–2015 päätteeksi hän voitti sekä B-nuorten Suomen-mestaruuden ja C-nuorten SM-hopeaa. Kaudella 2015–2016 Luusuaniemi voitti Kärppien B-nuorten sisäisen piste-, maali- ja syöttöpörssin tehoilla 20+30=50. Hän voitti kauden päätteeksi B-nuorten Suomen-mestaruuden ja Luusuaniemi valittiin B-nuorten SM-sarjan toiseen tähdistökentälliseen.

Kaudella 2016–2017 Luusuaniemi oli tehoilla 15+22=37 Kärppien A-nuorten paras maalintekijä Jesse Koskenkorvan ja Niko Kuirin kanssa sekä toiseksi paras pistemies Koskenkorvan jälkeen. Hän voitti myös joukkueen sisäisen tehotilaston lukemalla +16. Luusuaniemi vahvisti kauden aikana myös Kärppien B-nuoria, jossa hän voitti kauden päätteeksi SM-pronssia. Kaudella 2017–2018 Luusuaniemi oli Kärppien A-nuorten paras pistemies ja syöttäjä tehoilla 22+27=49. Hän sijoittui koko A-nuorten SM-liigan pistepörssissä yhdeksänneksi. Luusuaniemi voitti myös joukkueensa sisäisen tehotilaston lukemalla +21. Pudotuspeleissä hän oli kahdeksalla syöttöpisteellään Kärppien paras syöttäjä Atte Karppisen kanssa. Luusuaniemi voitti kauden päätteeksi A-nuorten SM-hopeaa. Vuoden 2018 vaihteessa hän debytoi miesten peleissä pelattuaan kaksi ottelua lainalla Mestis-joukkue Rovaniemen Kiekossa.

Toukokuussa 2018 Luusuaniemi teki 1+2-vuotisen SM-liigasopimuksen SaiPan kanssa. Syyskuussa seura lainasi hänet toistaiseksi voimassa olevalla sopimuksella Mestis-joukkue Imatran Ketterään, jossa Luusuaniemi pelasi 12 runkosarjaottelua tehopistein 1+2=3 sekä neljä Suomen Cupin ottelua tehden kolme maalia. Turnaus päättyi Ketterän voittoon. Luusuaniemi teki SaiPassa liigadebyyttinsä kauden 2018–2019 neljännellä kierroksella 21. syyskuuta 2018 vieraissa Pelicansia vastaan. Hänelle vapautui paikka joukkueen kokoonpanosta, kun Emil Oksanen joutui sivuun. Luusuaniemi merkittiin heti SaiPan ykkösketjun vasempaan laitaan Cody Kunykin ja Ahti Oksasen viereen. Hän sai ottelussa jääaikaa lopulta 12.09 minuuttia. Luusuaniemi keräsi myös teholukeman –1. Hän pelasi kauden aikana seitsemän SM-liigaottelua ilman tehopisteitä. Luusuaniemi pelasi suurimman osan alkukaudestaan SaiPan A-nuorissa. Helmikuussa 2019 seura lainasi hänet loppukaudeksi Mestis-joukkue Kokkolan Hermekseen. Luusuaniemi pelasi siellä yhdeksän runkosarjaottelua tehden yhden syöttöpisteen, mutta hän ei saanut kuitenkaan peliaikaa enää pudotuspeleissä. 

Huhtikuussa 2019 Luusuaniemi teki SaiPan kanssa vuoden mittaisen jatkosopimuksen. Hän ehti pelata kaudella 2019–2020 vain yhden ottelun seuran A-nuorissa, kunnes Luusuaniemen sopimus purettiin yhteisymmärryksessä syyskuussa 2019. Noin viikkoa myöhemmin hän siirtyi loppukauden sopimuksella pelaamaan monikansallista Alps Hockey Leaguea itävaltalaiseen RB Hockey Juniorsiin. Luusuaniemi oli tehoilla 20+20=40 joukkueen toiseksi paras pistemies Robert Arrakin jälkeen. Hän voitti Red Bullissa myös Itävallan kakkossarjatason mestaruuden.

Elokuussa 2020 Luusuaniemi siirtyi tryout-sopimuksella Mestis-joukkue Kajaanin Hokkiin. Viikkoa myöhemmin syyskuussa hän jäi kuitenkin ilman jatkosopimusta. Pari päivää myöhemmin Luusuaniemi siirtyi alustavasti viikon mittaisella try-out-sopimuksella Ruotsin kolmanneksi korkeimmalle sarjatasolle HockeyEttan-joukkue Vimmerby HC:hen. Hän jäi koejaksonsa päätteeksi ilman jatkosopimusta. Lokakuussa Luusuaniemi siirtyi loppukauden 2020–2021 kattavalla sopimuksella monikansallisen Erste Ligan unkarilaisjoukkue Fehérvári Titánokiin. Hän oli joukkueen toiseksi paras maalintekijä ja neljänneksi paras pistemies tehoilla 10+13=23.

Kaudeksi 2021–2022 Luusuaniemi palasi Mestikseen ja siirtyi vuoden mittaisella sopimuksella Joensuun Kiekko-Poikiin. Toukokuussa 2022 hän teki seuran kanssa vuoden mittaisen jatkosopimuksen.

Heinäkuussa 2023 Luusuaniemi teki vuoden mittaisen sopimuksen Puolan Polska Hokej Ligassa pelaavan STS Sanokin kanssa. Hän pelasi siellä seitsemän ottelua tehden yhden syöttöpisteen, kunnes lokakuussa Luusuaniemen sopimus purettiin yhteisymmärryksessä, kun hän ei onnistunut vastaamaan häneen kohdistuneisiin odotuksiin. Tammikuussa 2024 Luusuaniemi palasi loppukauden kattavalla sopimuksella kasvattajaseuraansa Rovaniemen Kiekkoon.

### Maajoukkueura

Luusuaniemi pelasi World U-17 Hockey Challengessa vuonna 2015. Yhteensä hän on pelannut kymmenen nuorten ja 18 poikien maaottelua.

Luusuaniemi valittiin Pohjola-leirin tähdistökentälliseen vuonna 2014.

Muuta
-----

Myös Luusuaniemen isoveli Arttu on pelannut jääkiekkoa hyökkääjänä. Hän on työskennellyt sittemmin pelaaja-agenttina.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Kärpät | A-SM | 7 | 3 | 2 | 5 | 0 | 2 | 0 | 0 | 0 | 25 |
| 2016–2017 | Kärpät | A-SM | 34 | 15 | 22 | 37 | 8 | 5 | 0 | 1 | 1 | 2 |
| 2017–2018 | Kärpät | A-SM | 45 | 22 | 27 | 49 | 22 | 12 | 3 | 8 | 11 | 10 |
|  | RoKi | Mestis | 2 | 0 | 0 | 0 | 0 | – | – | – | – | – |
| 2018–2019 | SaiPa | A-SM | 16 | 11 | 6 | 17 | 4 | – | – | – | – | – |
|  | SaiPa | SM-liiga | 7 | 0 | 0 | 0 | 0 | – | – | – | – | – |
|  | Ketterä | Mestis | 12 | 1 | 2 | 3 | 39 | – | – | – | – | – |
|  | Hermes | Mestis | 9 | 0 | 1 | 1 | 0 | – | – | – | – | – |
| 2019–2020 | SaiPa | A-SM | 1 | 0 | 0 | 0 | 0 | – | – | – | – | – |
|  | RB Hockey Juniors | AlpsHL | 39 | 20 | 20 | 40 | 14 | – | – | – | – | – |
|  | RB Hockey Juniors | AUT-2 | – | – | – | – | – | 4 | 4 | 1 | 5 | 2 |
| 2020–2021 | Fehérvári Titánok | Erste Liga | 33 | 10 | 13 | 23 | 10 | – | – | – | – | – |
| 2021–2022 | JoKP | Mestis | 47 | 11 | 23 | 34 | 8 | 4 | 0 | 0 | 0 | 25 |
| 2022–2023 | JoKP | Mestis | 44 | 14 | 15 | 29 | 14 | 10 | 2 | 1 | 3 | 4 |
| 2023–2024 | STS Sanok | Puola | 7 | 0 | 1 | 1 | 4 | – | – | – | – | – |
|  | RoKi | Mestis |  |  |  |  |  |  |  |  |  |  |
| 1 kausi | yhteensä | SM-liiga | 7 | 0 | 0 | 0 | 0 | – | – | – | – | – |
| 4 kautta | yhteensä | Mestis | 114 | 26 | 41 | 67 | 61 | 14 | 2 | 1 | 3 | 29 |
| 1 kausi | yhteensä | AlpsHL | 39 | 20 | 20 | 40 | 14 | – | – | – | – | – |
| 1 kausi | yhteensä | Erste Liga | 33 | 10 | 13 | 23 | 10 | – | – | – | – | – |
| 1 kausi | yhteensä | Puola | 7 | 0 | 1 | 1 | 4 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Aatu Luusuaniemi**.
* Aatu Luusuaniemi The Internet Hockey Databasessa (englanniksi)
* Aatu Luusuaniemi Eurohockey-sivustolla (englanniksi)
* Aatu Luusuaniemi *Elite Prospects*. Everysport Media Group AB.  (englanniksi)

### Viitteet

1. ↑  Aatu Luusuaniemi (@lusikka5) • Instagram-kuvat ja -videot
2. 1 2 3 4 5 6 7  Aatu Luusuaniemi *Elite Prospects*. Everysport Media Group AB.  (englanniksi)
3. ↑  Elite Prospects - Kärpät U18 *eliteprospects.com*. Everysport Media Group AB. Viitattu 31.3.2019. (englanniksi)
4. ↑  Elite Prospects - Kärpät U20 *eliteprospects.com*. Everysport Media Group AB. Viitattu 31.3.2019. (englanniksi)
5. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 31.3.2019. (englanniksi)
6. ↑  Elite Prospects - Kärpät U20 *eliteprospects.com*. Everysport Media Group AB. Viitattu 31.3.2019. (englanniksi)
7. ↑  RoKi-maalivahti Hölsän kausi ohi - Kärpistä apuja perjantain ottelun alla *mestis.fi*.  28.12.2017. RSuomen Jääkiekkoliitto ry – Finlands Ishockeyförbund rf. Viitattu 26.2.2024.
8. ↑  SaiPa julkisti tukun pelaajasopimuksia − Itävallan pääsarjassa kovia tehoja tehnyt Tyler Morley siirtyy Lappeenrantaan *Jatkoaika.com*.  3.5.2018. Jatkoaika r.y. Viitattu 23.9.2018.
9. ↑  Aatu Luusuaniemi Ketterän riveihin *saipa.fi*.  7.9.2018. Liiga-SaiPa Oy. Viitattu 23.9.2018.
10. ↑  Emil Oksanen sivussa SaiPan kokoonpanosta, Luusuaniemelle ensimmäinen Liiga-ottelu *Jatkoaika.com*.  21.9.2018. Jatkoaika r.y. Viitattu 23.9.2018.
11. ↑  Pelicans - Saipa, 21.9.2018 *liiga.fi*.  21.9.2018. Jääkiekon SM-liiga Oy. Viitattu 23.9.2018.
12. ↑  Pelicans - Saipa, 21.9.2018 *liiga.fi*.  21.9.2018. Jääkiekon SM-liiga Oy. Viitattu 23.9.2018.
13. ↑  TIEDOTE: AATU LUUSUANIEMI SAIPASTA HERMEKSEEN *kokkolanhermes.fi*.  9.2.2019. Edustus Hermes ry. Viitattu 9.2.2019.
14. ↑  Seppä, Lassi: SaiPa solmi lukuisia jatkosopimuksia *Jatkoaika.com*.  3.4.2019. Jatkoaika r.y. Viitattu 3.4.2019.
15. ↑  Aatu Luusuaniemi ei jatka SaiPassa *saipa.fi*.  11.9.2019. Liiga-SaiPa Oy. Viitattu 11.9.2019.
16. ↑  Elite Prospects - RB Hockey Juniors *eliteprospects.com*. Everysport Media Group AB. Viitattu 11.6.2020. (englanniksi)
17. ↑  Arttu Luusuaniemi try-outille Hokkiin *hokki.fi*.  24.8.2020. Hokki Kainuu Oy. Viitattu 24.8.2020.
18. ↑  Tehohyökkääjä Harjula jatkaa Hokin riveissä − "Sarjan eliittihyökkääjiä ja vaarallisimpia maalintekijöitä" *Jatkoaika.com*.  1.9.2020. Jatkoaika r.y. Viitattu 1.9.2020.
19. ↑  Juniorlandslagsmeriterad finländare på tryout *vimmerbyhockey.se*.  3.9.2020. Vimmerby Hockey.  Arkistoitu 25.9.2020. Viitattu 3.9.2020. (ruotsiksi)
20. ↑  Beslut angående tryoutspelarna *vimmerbyhockey.se*.  10.9.2020. Vimmerby Hockey.  Arkistoitu 20.10.2020. Viitattu 19.10.2020. (ruotsiksi)
21. ↑  Aatu Luusuaniemi a Titánokban *feha19.hu*.  19.10.2020. Ifj. Ocskay Gábor Jégkorong Akadémia Nonprofit Kft. Viitattu 19.10.2020. (unkariksi)
22. ↑  Elite Prospects - Fehérvári Titánok *eliteprospects.com*. Everysport Media Group AB. Viitattu 21.6.2021. (englanniksi)
23. ↑  TAMMELA JATKAA – LUUSUANIEMI UUTENA KIEKKO-POIKIIN *facebook.com*.  21.6.2021. Joensuun Kiekko-Pojat Oy. Viitattu 21.6.2021.
24. ↑  13 JATKOSOPIMUSTA - KAKSI UUTTA HYÖKKÄÄJÄÄ KIEKKO-POIKIIN *facebook.com*.  2.5.2022. Joensuun Kiekko-Pojat Oy. Viitattu 27.9.2022.
25. ↑  𝗙𝗶ń𝘀𝗸𝗶 𝗻𝗮𝗽𝗮𝘀𝘁𝗻𝗶𝗸 𝘄 𝗦𝗧𝗦-𝗶𝗲‼️ *instagram.com*.  17.7.2023. Marma Ciarko STS Sanok. Viitattu 26.2.2024. (puolaksi)
26. ↑  Pożegnanie z Luusuaniemim! *facebook.com*.  3.10.2023. Marma Ciarko STS Sanok. Viitattu 26.2.2024. (puolaksi)
27. ↑  SOPIMUSUUTISIA *rokihockey.fi*.  2.1.2024. RoKi Hockey Oy. Viitattu 26.2.2024.
28. ↑  Arttu Luusuaniemi *Elite Prospects*. Everysport Media Group AB.  (englanniksi)